На 05 април 2023 г. правителствена делегация от Туркменистан посети Факултета по педагогика и беше проведена среща с деканското ръководство. Целта на посещението е да се проучи системата за социални услуги и образованието по социална работа в България – базова подготовка и продължаваща квалификация на помагащите специалисти. Делегацията беше запозната с традициите на Факултета по педагогика в подготовката на специалисти в професионално направление 3.4. Социални дейности – бакалавър, магистър, доктор и следдипломна квалификация. Специален акцент беше поставен върху практическата подготовка на студентите по социална работа по утвърден в годините модел.

Посещението е по проект „Подкрепа на Съвместната програма за подобряване на системата за социална защита чрез въвеждане на приобщаващи качествени социални услуги в общността“, реализиран от „Партньорство за всяко дете“, Уницеф и Фондация „За Нашите Деца“.





